paragraph_text: Chilkat (Jilkaat Kwáan).- Najsnažnije pleme Tlingit Indijanaca, porodice Koluschan, naseljeno u 19. stoljeću na sjevernoj obali Lynn Canala u Aljaski. Godine 1880. pleme ima oko 1,000 duša, točnije 988, a živjeli su u četiri sela: Klukwan, na Chilcat Riveru, koje je imalo 565 stanovnika i 65 kuća. Drugo selo Katkwaltu imalo je 8 kuća i 125 stanovnika. Selo Chilkoot s 8 kuća i 127 stanovnika, naalzilo se na sjevernom rukavcu (North Arm) Lynn Canala. Posljednje selo Yendestake, 16 kuća i 171 stanovnik. Pleme Chilkat najpoznatije je po svojim chilkat-pokrivačima, koji na tržištu postižu veoma visoke cijene. Organizirani su po klanovima i dualnim polovicama Raven i Wolf/Eagle. Fratrija Raven ili Gavran, sastoji se od 4 klana: Gaanaxteidí, Lukaax.ádi, Naach'ooneidí i Noowshaka.aayí. U Fratriji Wolf/Eagle nalazimo 3 klana, i to: Kaagwaantaan, Dagisdinaa i Dakl'aweidí. Pleme Chilkoot, vjerojatno njihov ogranak ,smatra sebe zasebnim plemenom.